Joseph Durbuy

Joseph Durby (e walon : Djôzef Derbu), c' est on scrijheu e walon k' a skepyî a Vå-dlé-Borset li 27 d' awousse 1882 et k' a morou  a Hu li 6 d' avri 1963.

E 1925, li veye di Hu amonta li pris Joseph Durbuy e si oneur.

Il est rprins dins l' grosse antolodjeye da Piron et dins l' antolodjeye Fleurs diyalectåles. Come di djusse, il esteut eto po-z esse riprins dins l' pordjet (nén adiercî) d' antolodjeye des scrijheus e walon do Payis d' Hu.

I dmora lontins å 104, pavêye di Wareme, a Hu, la k' on-z a pindou ene grande plake, diviè 1995.

Di s' mestî, il esteut martchand d' vatches, mins il aveut fwait ses scoles d' agronome. Il a co fwait toplin des ôtes mestîs.

 Ouve e walon 
I fourit onk des pus rlomés scrijheus d' pîces di teyåte e walon dins l' eter-deus-gueres. Li prumire, "l' Amerikin", a ddja rexhou e 1905.

Il a scrît des arimés, avou, mins ki n' ont nén parexhou di s' vicant. Et on roman «Li ci k' esteut d' trop» (1950).

C' est lu k' a-st enondé li soce "Li Coirneu" di Hu e 1946.

E 2004, li minme soce "li Coirneu" vuda on live avou ses arimés nén eplaidîs et sacwants bokets  d' prôze.

 Djivêye di ses pîces di teyåte 
 L' Amerikin (1905)
 Come i s' î fåt prinde (1908)
 Wice pasrè-t ele ? (1908)
 Pî d' poye (1910)
 Handeles (1912)
 Ki fåt i fé ? (1913)
 Les rampioûles (1920)
 Li ståve (1925)
 Bouyote (1926)
 Li fosfate (1928)
 Mi (1930)
 Les ragonasses (1931)
 Li påpåd (1932)
 Fabrike al croye (1938)
 Ene ehale (1947)
 Moxhete (1950)

 Kékes powezeyes 
Li sot påwion, metou e muzike pa Pierre Vandamme; c' esteut l' tchanson ki Jean Loos aveut ptchî do tchanter å Trocadero d' Lidje.

Durbuy
Durbuy